Diari Oficial de la Generalitat Valenciana


Sumari del DOGV 6599, del 01-09-2011 (2011/9066)

Notificació de la sentència del judici de divorci número 744/2010.
------------------------------------------------------------------

### Dades del document

Número de DOGV
:   6599

Data del DOGV
:   01-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9066


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència del judici de divorci número 744/2010. [2011/9066]  
Judici divorci contenciós 000744/2010  
Part demandant: Alayham Saleh Almanshadi.   
Part demandada: Lana Mouselli.  
Sobre divorcis no consensuats.  
En el judici a què es fa referència s'ha dictat la resolució que té la dispositiva que, literalment, és com segueix:  
«Dispositiva  
Estime la demanda plantejada per Alayham Saleh Almanshadi contra Lana Mouselli, i declare dissolt, per causa de divorci, el matrimoni contret pels esmentats cònjuges amb tots els efectes legals inherents a aquesta declaració i amb les mesures següents:  
  
1. L'atribució de la guàrdia i custòdia de la filla menor al pare, i resta compartida entre ambdós progenitors la pàtria potestat.  
2. Lana Mouselli podrà estar en la companyia de la seua filla menor d'edat en la forma que concerte amb el demandant i, si no hi ha acord, els caps de setmana alterns, sense dret de pernocta, des de les 10.30 hores fins a les 19.00 hores, amb lliurament i replega de la menor al domicili patern i vacances escolars -Nadal, Falles, Setmana Santa i estiu- a mitges. Si hi ha discrepància, el pare triarà en els anys parells i la mare en els senars.  
3. Lana Mouselli contribuirà com a prestació per aliments per al fill menor pagant, per mesos anticipats i dins dels cinc primers dies de cada mes, la quantitat mensual de 30 euros. Aquesta suma pecuniària s'actualitzarà anualment en relació amb l'índex de preus de consum, juntament amb la meitat de les despeses de caràcter extraordinari del menor.  
  
Tot això sense que pertoque fer una imposició expressa de les costes processals d'aquest procediment a cap dels litigants.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, s'anotarà al llibre corresponent i se'n portarà una testimoniança a les actuacions originals, i es notificarà a les parts fent-los saber que contra aquesta sentència podran preparar en aquest Jutjat un recurs d'apel·lació, amb la consignació prèvia de la quantitat de 50 euros, dins dels cinc dies següents a la notificació, en el compte de consignacions d'aquest Jutjat, que pronuncie, mane i firme.   
Publicació. La sentència anterior l'ha llegida i publicada el magistrat jutge que la va dictar, de forma legal i el mateix dia de la data. En done fe».  
Atés que es desconeix el domicili o residència actuals de la part demandada, mitjançant la diligència d'ordenació de 26 de gener de 2011, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència dictada a la demandada.  
  
  
València, 26 de gener de 2011. El secretari judicial: Rafael Roselló Sobrevela.